Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 19004

2. A kijelölt címek számára a címzett jelzését az alábbiak szerint állítják össze: 1) Az első és második betű: A fogadó ország illetékes nemzetközi NOTAM irodájával összeköttetésben álló AFTN hírközlési központ Helységnév Azonosítójának (Location Indicator) első két betűje. 2) A harmadik és a negyedik betű: A "ZZ" betűk, melyek jelzik a különleges szétosztás követelményét. 3) Ötödik betű: Az ötödik betű azonosítja a NOTAM-ot ("N" betű), a SNOWTAM-ot ("S" betű) és az ASHTAM-ot ("V" betű). 4) Hatodik és hetedik betű: A hatodik és hetedik betű, valamennyi az angol ABC betűi közül kerül ki, A-tól Z-ig, az(oka)t a nemzeti és/vagy nemzetközi szétosztási jegyzé(ke)ket jelöli(k), melye(ke)t a fogadó AFTN központnak kell használnia. Megjegyzés: - Az ötödik, hatodik és hetedik betűk az "YNY" hárombetűs azonosítót helyettesítik, mely a szokásos szétosztási rendszerben a nemzetközi NOTAM irodát jelöli. 5) Nyolcadik betű: A nyolcadik helyen álló betű helykitöltési célból mindig "X", hogy biztosítsák a szabványos nyolc betűből álló címzési azonosítót.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes